Бернар де Тремеле (;, умро 16. августа 1153.,) био је четврти велики мајстор темплара. Рођен је у дворцу Тремеле у Јури. Велики мајстор је званично постао у јуну 1151. након абдикације Еверара де Бареа који се вратио у Француску после Другог крсташког рата. Краљ Балдуин III од Јерусалима () му додељује разрушени град Газу коју Бернар обнавља за потребе Темплара. Темплари су 1153. учествовали у бици код Ашкелона, у то време то је била тврђава под контролом Египта. Темплари су конструисали торањ који им је служио за напад на тврђаву али су га Египатски војници запалили и срушили. Постоји више верзија о догађајима коју су затим уследили, по једном од тадашњих хроничара Гијому Тирском () Бернар о нападу није обавестио краља Балдуина јер није хтео да са њим подели плен добијен евентуалним освајањем тврђаве. На крају су он и његових четрдесет витезова убијени а њихова тела разапета по Ашкелону а главе послате султану. Постоји још података од хроничара из Дамаска, међутим у њима се не помиње инцидент са темпларима.